b'\n_START_ARTICLE_\nLiebigovo pravilo minimuma\n_START_PARAGRAPH_\nLiebigovo pravilo minimuma pravi, da sta razvoj in rast rastlin odvisna od hranilne snovi, ki jo je v podlagi koli\xc4\x8dinsko najmanj. \xc4\x8ce rastlini v nespremenjenih razmerah okolja damo veliko du\xc5\xa1ika, fosforja in \xc5\xbeeleza, hkrati pa premalo kalija, bo rast rastline zatrta zaradi pomanjkanja kalija._NEWLINE_Po Liebigovem pravilu minimuma je potrebno kulturne rastline dognojiti s tisto snovjo, ki je v tleh ni dovolj. Pravilo pa se nana\xc5\xa1a tudi na \xc5\xbeivali oziroma na tiste sestavine, ki so nujne za rast in razvoj organizmov._NEWLINE_Liebigovo pravilo minimuma je le eden izmed vplivov okolja na organizme. Uporabljajo pa ga pri gnojenju tal, v poljedelstvu, gojitvenem lovstvu in gozdarstvu.'